VIIENDA KOOSSEISU

OTSUS

Haapsalu,								26. september 2008 nr 
									Eelnõu

Projekti „Innovation and Design in Tourism“ 
kaasfinantseerimise garanteerimine

Läänemaa arenduskeskus valmistab ette rahastamise taotlust esitamiseks Interreg IV A, Central Baltic, Eesti ja Lõuna –Soome alamprogrammile. Projekt nimetusega Innovation and Design in Tourism“ sisaldab kahte tööpaketti, millest:
1.	„Teenuste ja infodisain Promenaadil“ maksumusega kokku 2 837 012 krooni ja Haapsalu linna kaasfinantseeringuga 446810 krooni;
2.	„Kiltsi lennuvälja kujundamine polüfunktsionaalseks turismisihtkohaks“ maksumusega kokku 1 972 910 krooni ja Haapsalu linna kaasfinantseeringuga 59187 krooni.

Võttes aluseks Haapsalu linna arengukava 2007–2011, Läänemaa Arenduskeskuse taotlust 09.09.2008 ning juhindudes kohaliku omavalitsuse korralduse seaduse § 6 lg 3 p 2, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel garanteerida projekti „Innovation and Design in Tourism“ raames teostatavate tööpakettide kaasfinantseerimine perioodil 2008-2010 järgmiselt:
1.1	Tööpaketi „Teenuste ja infodisain Promenaadil“ kaasfinantseerimine maksimaalselt summas 447000 krooni;
1.2	Tööpaketi „Kiltsi lennuvälja kujundamine polüfunktsionaalseks turismisihtkohaks“ kaasfinantseerimine maksimaalselt summas 60 000 krooni;

2.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Projekti „Innovation and Design in Tourism“ kaasfinantseerimise garanteerimine“

Läänemaa Arenduskeskus koostöös Haapsalu linnaga, Ridala vallaga ja Eesti Kaitseliiduga koostab finantseerimistaotlust Interreg IV A, Central Baltic, Eesti ja Lõuna-Soome alamprogrammile. Projekt nimetusega Innovation and Design in Tourism“ sisaldab kahte tööpaketti, millest:
1.	„Teenuste ja infodisain Promenaadil“ maksumusega kokku 2 837 012 krooni ja Haapsalu linna kaasfinantseeringuga 446810 krooni;
2.	„Kiltsi lennuvälja kujundamine polüfunktsionaalseks turismisihtkohaks“ maksumusega kokku 1 972 910 krooni ja Haapsalu linna kaasfinantseeringuga 59187 krooni.
Projekt on plaanis ellu viia perioodil 2008-2010. Esimene tööpakett „Teenuste ja infodisain Promenaadil“ sisaldab erinevaid tegevusi Haapsalu promenaadil.
Luuakse uus, legendide alusel teatraliseeritud, audiovisuaalseid vahendeid kasutav, minimaalselt neljas keeles toimiv toode „Teatraliseeritud vanalinna ekskursioonid“, mille käigus õpitakse kasutama brändiarenduse ja teenusdisaini põhimõtteid. Pilootprojektina viiakse läbi 10 teatraliseeritud ekskursiooni. Luuakse sihtkoha (Promenaad) bränd ning turundusvahendid: veeb 6 keeles, trükised 4 keeles, portatiivsed infobännerid kasutamiseks erinevatel turundusüritustel; ilmastikukindlad infobännerid objekti turundamiseks. Luuakse Promenaadi ühe olulisema teenindusasutuse – Kuursaali ajastukohane bränd, teenustekontseptsioon, uuendatakse turundusvahendid (veeb) ning teenindajate vormiriietuse disain. Täienduskoolitusel Soome partneri juures koolitatakse viis HKHK teenindusala õppejõudu. Uuendatakse Haapsalu vanalinna infodisaini ning luuakse ja paigaldatakse 35 uut infoviita ja –tahvlit. Valitud meediakanalites tutvustatakse piirkonda ja projekti tulemusi.

Teine tööpakett „Kiltsi lennuvälja kujundamine polüfunktsionaalseks turismisihtkohaks“ tulemusena:
•	Hangitakse ülevaade parimatest praktikatest, saadakse uusi innovatsiooni-, turunduse, brändiarenduse ja sihtkohadisaini alaseid teadmisi.
•	Uutest teadmistest ja koostööst lähtudes töötakse välja selle objekti praktilise arendamise kontseptsioon ja territooriumi tsoneerimine.
•	Kavandatakse turundustegevused, koostakse turundusmaterjalid ja viiakse läbi kavandatud tegevused.
•	Saadud teadmisi, ideid ning kaasatud investorite huvisid arvestades valmistatakse ette materjalid tuleviku kavandamiseks ning detailplaneeringuks.

Nimetatud tööpaketi kaasfinantseerimine jaguneb projektiosaliste vahel järgmiselt: Haapsalu linn 20%, Ridala vald 40% ja Eesti Kaitseliit 40%.

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea
11.09.2008